Den nye elfergen skal gå i rute mellom Gamlebyen og Cicignon, og skal settes i drift til våren. Fergen er like stor som de tre siste fergene Fredrikstad har anskaffet, og skal induksjonslades når den ligger til kai på Cicignon-siden.

Nå kan du være med å foreslå navn på den nye fergen. Det er kultur- og miljøutvalget i kommunen som får det endelige ordet på hva den nye ferga skal hete, men virksomhetsleder Frode Samuelsen i parkering og transport ber publikum komme med forslag.

Slik skal navnet være

«Go´vakker» skal, som navnet på de andre fergene, være starten på navnet. Det skal også være et kvinnenavn som har hatt stor betydning for Fredrikstad og man skal unngå navn på nålevende personer.

Her kan du sende inn ditt forslag

Den store forskjellen fra dagens byferger er stillheten. Motorlyden skal knapt merkes av passasjerene.

Det er verftet Swede Ship Marine i Stenungsund i Bohuslän, som også har bygd Go`vakker Thora og Go`vakker Maren, som bygger den nye elektriske fergen. Den vil se ut som de andre fergene, men dieselmotoren erstattes av en elektrisk motor, og drivstofftanken blir erstattet av et batteri.